text: Brandbar væske kastet mod rækkehus
  27 januar 2010 kl. 09.21
  Politiet har endnu ikke fundet den eller de gerningsmænd, der kastede brandbar væske i en flaske mod et rækkehus i Umanakparken i Esbjerg ved fem-tiden i morges.
  Beboeren i huset reagerede hurtigt. Han styrtede ud og slukkede ilden med en pulverslukker, inden den fik fat i huset.
  Efterforskningsleder Lars Thøgersen oplyser, at politiet ikke kender motivet til hærværket.
  Foreløbig er flasken, der indeholdt den brandvare væske, sendt til teknisk undersøgelse.
  Endnu har politiet ikke opsporet gerningsmanden eller gerningsmændene.
  